Diari Oficial de la Generalitat Valenciana


Sumari del DOGV 5155, del 15-12-2005 (2005/13368)

Informació pública del programa d'actuació integrada corresponent a la unitat d'execució 1 del pla especial de protecció i reforma interior de La Seu-Xerea de València.
------------------------------------------------------------------------------------------------------------------------------------------------------------------------

### Dades del document

Número de DOGV
:   5155

Data del DOGV
:   15-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13179


Organisme emissor
:   Ajuntament de València

Tipus de document
:   Anunci

Informació pública del programa d'actuació integrada corresponent a la unitat d'execució 1 del pla especial de protecció i reforma interior de La Seu-Xerea de València. [2005/Q13741]
  
Mitjançant l'Acord de la Junta de Govern Local, de data 21 d'octubre de 2005, s'ha disposat el següent:
  
«Primer. Sotmetre a informació pública pel termini de 20 dies hàbils ?amb l'efecte suspensiu de llicències de parcel·lació de terrenys, edificació, demolició i d'activitat prescrit en l'article 57 de la Llei Reguladora de l'Activitat Urbanística i 152 del Reglament de Planejament?, per mitjà d'anuncis en un diari d'informació general editat a la Comunitat Valenciana i posteriorment o simultània en el Diari Oficial de la Generalitat Valenciana, i amb la remissió prèvia dels avisos prescrits en l'article 46.3 de la Llei Reguladora de l'Activitat Urbanística, l'alternativa tècnica de programa d'actuació integrada presentada per la mercantil Parqueval, SL, en les dates 7 d'octubre de 2002 i 7 de juny de 2004 per al desenvolupament de la unitat d'execució número 1 del pla especial de protecció i reforma interior del barri de la Seu-Xerea, delimitada en la confluència dels carrers Músic José Iturbi, Espada i carreró de les Impertinències, comprensiva de: memòria de programa, fitxa d'inventariació del refugi i projecte d'urbanització.
  
Segon. Comunicar a l'aspirant a urbanitzador que la remissió d'avisos inclourà als titulars cadastrals dels edificis els murs mitgers dels quals queden a la vista com a conseqüència de l'actuació pel fet d'haver d'incloure entre les obres d'urbanització el tractament, l'adreçament i la pintada d'estos murs.
  
Tercer .Facultar el regidor delegat d'Urbanisme, tan àmpliament com procedisca en dret, per a dictar tots els actes que siguen necessaris amb vista a la plena execució d'este acord, així com comunicar-ho als diversos servicis municipals».
  
Es fa constar que durant el termini de 20 dies comptadors des de la publicació del present anunci en el Diari Oficial de la Generalitat Valenciana, qualsevol persona podrà comparéixer en el Servici de Gestió de Centre Històric, Secció de Planejament i Gestió, situat a la sisena planta de l'edifici de l'avinguda d'Aragó de València a fi que se li exhibisca la documentació i se li informe de l'esmentat programa.
  
Igualment, durant l'expressat termini de 20 dies es podran presentar davant l'ajuntament tant al·legacions com alternatives tècniques que pretenguen competir amb l'exposada al públic. Si durant els 10 primers dies del termini anterior algú sol·licita una pròrroga i en presta caució, els terminis es prorrogaran per 20 dies addicionals.
  
Transcorregut el termini d'informació pública, i durant els cinc dies següents, es podran presentar les proposicions juridicoeconòmiques per a executar qualsevol de les alternatives davant el Servici de Contractació situat a la segona planta de l'edifici de la plaça de l'Ajuntament. L'acte d'obertura de les proposicions tindrà lloc en l'esmentat Servici de Contractació al següent dia hàbil tret que fóra dissabte, i en este cas es traslladarà al dilluns següent.
  
Cosa que es fa pública perquè se'n prenga coneixement general i als efectes oportuns.